Ixora coccinea

Ti Ixora coccinea wenno (ammo iti Ingles iti jungle geranium, flame of the woods wenno jungle flame) ket ti sebbangan ti agsabsabong a mula iti pamilia ti Rubiaceae. Daytoy ket kadawyan nga agsabsabong a babassit a mula a patneng iti Akin-abagatan nga India, Bangladesh, ken Sri Lanka. Daytoy ket nagbalinen a maysa a kadagiti kadayegan nga agsabsabong a bassit a mula kadagiti hardin ti Abagatan a Florida. Daytoy ti nailian a sabong ti Surinam.

 Deskripsion 
Ti I. coccinea ket ti maysa a nasamek, adu ti sangana a kankanayon a berde a bassit a mula, kadawyan a  iti katayag, ngem mabalin a makaabot aginggana iti  iti katayag. Daytoy ket maratimbukel iti porma, nga agraman iti ukrad a mabalin a sumurok iti katayagna. Ti nasileng, nalalat, immitlog a bulbulong ket agarupda a  iti kaatiddog, agraman kadagiti intero a paraigid , ken maikabilda kadagiti agsumbangir a paris wenno agbalikuskos kadagiti ungkay. Bassit a sukog tubo, eskarlata a sabsabong iti nasamek a nagtimbukel a rimpuok iti  iti kaakaba ken mapataud iti gangani nga amin a paset ti tawen.

 Panangimuyong ken usar 
Uray no adda dagiti agarup a 500 a sebbangan iti henero ti Ixora, manmano laeng ti kadawyan a maimulmula, ken ti kadawyan a nagan iti Ixora, ket kadawyan a maus-usar para iti I. coccinea. Ti I. coccinea ket maus-usar kadagiti nabara a klima para kadagiti alad a mula, dagiti pundasion ti mula, agkukuyog a maimulmula kadagiti hardin, wenno maipatpatubo a kas espesimen ti babassit a mula wenno bassit a kayo' Kadagiti nalamlamiis a klima, maimulmula iti greenhouse wenno kas masetas a maksapul iti naraniag a lawag. Ti I. coccinea ket maimulmula pay kadagiti masetera, napintasda kadagiti berenda wenno mula iti igid dagiti ti paglalangoyan. Daytoy nainget, kompakto a bassit a mula ket adu ti sangana ken makandur iti nakaro a panagarbas, a mangaramid daytay a nasayaat  para kadagiti pormal nga alad ti mula, ngem nasaysayaat daytoy no saan a maarbasan.

Adda dagiti nadumaduma a nanaganan a kultibar nga aggigiddiat iti maris ti sabong (duyaw, derosas, narangha) ken kadakkel ti mula. Adda dagiti nadumaduma a babassit a kultibar, a kadawyan a basbassit ngem  iti katayag. Ti Nora Grant ket nadayeg a paddek ken ti Super King ket nadayeg a hibrido nga agraman kadagiti dakdakkel a rimpuok ti sabong. Adu kadagiti baro a kultibar ken dagiti hibrido ti I. coccinea ti nailaklako kadagiti napalabas a dua a dekada, ken nakaiturongan daytoy iti pannakaipadayeg manen para iti napintas nga uram iti kakaykayuan.

Dagiti sabong, bulbulong, ramramut, ken ti ungkay ket maus-usar a pangngagas kadagiti nadumaduma a sakit iti tradisional a sistema ti agas iti India, ti Ayurveda, ken dagiti nadumaduma a tradisional nga agas. Dagiti bunga, no napno amaluom, ket inus-usar a taudan iti taraon.

 Dagiti kemiko 
Dagiti Pitokemiko a panagadal ket mangipakita a ti mula ket aglaon kadagiti pito kemiko a lupeol, ursolic acid, oleanolic acid, sitosterol, rutin, lecocyanadin, dagiti anthocyanin, dagiti proanthocyanidin, ken dagiti glycoside ti kaempferol ken quercetin.Baliga MS, Kurian PJ "Ixora coccinea Linn.: traditional uses, phytochemistry and pharmacology",  Chin J Integr Med. 2012 Jan;18(1):72-9

 Dagiti kultibar ti Ixora 

 Dagiti nagibasaran 

 Dagiti akinruar a silpo 

Floridata – Jungle Geranium
Florida Gardener – Jungle Geranium
College of Micronesia – Jungle Geranium
World Checklist of Rubiaceae

coccinea